Նուբարաշենին մոտ գտնվող վայրում, ուր թաղված են ժամկետանց թունաքիմիկատներ, վտանգավոր թունաքիմիկատներով աղտոտվածություն հայտնաբերվել է նաև գերեզմանոցի ցանկապատված տարածքից դուրս: <<Դա նշանակում է, որ գոյություն ունի սննդային շղթայի աղտոտվածություն: Տարածքը հասանելի է նաև արածող կենդանիների համար>>,- ասում է Մարեկ Զիրը: Զարմանալի է, որ գերեզմանոցի մոտակայքում ապրող մարդիկ տեղյակ չեն հնարավոր ռիսկի մասին: <<Ժամկետանց թունաքիմիկատների պահպանման վայրերի հարևանությամբ ապրող մարդիկ աճեցնում են բանջարեղեն, զբաղվում են ձկնաբուծությամբ, պահում են անասուններ, խմելու ջուրն, առանց վախենալու, վերցնում են չպաշտպանված հորերից: Ինչևէ, նրանք տեղեկացված չեն այնպիսի թունաքիմիկատների առկայության մասին, ինչպիսին են ԴԴՏ-ն և լինդանը: Մենք կիրազեկենք նրանց այդ մասին և այս հարցում աջակցության խնդրանքով կդիմենք պետական մարմիններին>>,- ասում է Ելենա Մանվելյանը: